cyanic-selkie/wikianc huggingface dataset:
রবার্ট ফ্রস্ট
রবার্ট লি ফ্রস্ট (ইংরেজি: Robert Lee Frost; ২৬ মার্চ, ১৮৭৪ – ২৯ জানুয়ারি, ১৯৬৩) ছিলেন একজন মার্কিন কবি। তাঁর রচনা আমেরিকায় প্রকাশিত হওয়ার আগেই ইংল্যান্ডে প্রকাশিত হয়েছিল। গ্রামীণ জীবনের বাস্তবসম্মত বর্ণনা মার্কিন কথ্যভাষার উপর দক্ষতার জন্য ফ্রস্ট বিশেষভাবে পরিচিত ছিলেন। তাঁর বহু রচনায় নিউ ইংল্যান্ড অঞ্চলের বিংশ শতাব্দীর প্রথম ভাগের গ্রামীণ জীবন চিত্রিত হয়েছে। এই বিবরণগুলি তিনি ব্যবহার করেছেন জটিল সামাজিক ও দার্শনিক বিষয়গুলিকে পরীক্ষা করার জন্য।
জীবদ্দশায় ফ্রস্ট বহু সম্মানে ভূষিত হয়েছিলেন। তিনিই একমাত্র কবি যিনি কবিতায় চারটি পুলিৎজার পুরস্কার জয় করেন। আমেরিকায় যে অল্প কয়েকজন সাহিত্যিক প্রায় প্রতিষ্ঠানতুল্য জনপ্রিয় ব্যক্তিত্বে পরিণত হয়েছিলেন, তাঁদের অন্যতম ফ্রস্ট। ১৯৬০ সালে কবিকৃতির জন্য তাঁকে কংগ্রেসনাল স্বর্ণপদকে ভূষিত করা হয়। ১৯৬১ সালের ২২ জুলাই তাঁকে ভারমন্টের পোয়েট লরিয়েট ঘোষণা করা হয়।
জীবন বৃত্তান্ত
১৮৭৪ খ্রিষ্টাব্দের ২৬ মার্চ মার্কিন যুক্তরাষ্ট্রের সান ফ্রান্সিসকোতে সাংবাদিক উইলিয়াম প্রেসকট ফ্রস্ট জুনিয়র এবং ইসাবেলা মুডির সন্তান রবার্ট ফ্রস্ট্র জন্মগ্রহণ করেন । পিতার মৃত্যুর পর ফ্রস্টরা ম্যাসাচুসেটসের লরেন্সে চলে আসেন। তখন তার বয়স এগার। ১৮৯২ খ্রিষ্টাব্দে ফ্রস্ট লরেন্স হাই স্কুল উত্তীর্ণ হন। পরবর্তীতে গ্রামীণ জীবনের সঙ্গে সখ্য গড়ে উঠলেও তিনি বড় হয়েছিলেন শহরে, নাগরিক পরেবেশে। হাইস্কুলে পড়ার সময় কবিতা পড়া এবং কবিতা লেখার ব্যাপারে আগ্রহী হয়ে উঠেন। এ স্কুলের একটি সাময়িকীতে তার প্রথম কবিতা প্রকাশিত হয়। হ্যানোভারের ডার্টমাউথ কলেজে তিনি কিছুদিন পড়াশোনা করেন ; তারপর বাড়ি ফিরে আসেন। ১৮৯৭ থেকে ১৮৯৯ পর্যন্ট ফ্রস্ট হাভার্ড বিশ্ববিদ্যালয় পড়াশোনা করেন কিন্তু শারিরীক অসুস্থতাজনিত কারণে তিনি পড়াশোনা ছেড়ে দেন।
পড়াশুনার পাট চুকে যাওয়ার পর ফ্রস্ট মুচি থেকে শুরু করে সংবাদপত্র সম্পাদনা পর্যন্ত বিভিন্ন কাজ করে আয়-উপার্জ্জনের চেষ্টা করেছেন। তবে শেষাবধি জীবিকার জন্য তিনি শিক্ষকতাকে বেছে নেন। ১৮৯৪ খ্রিষ্টাব্দে তিনি নিজের কবিতা মাই বাটারফ্লাই, এন এলিজি বিক্রি করে দেন মাত্র ১৫ মার্কিন ডলারের বিনিময়ে। ১৮৯৫ খ্রিষ্টাব্দে ফ্রস্ট ইলিনর মিরিয়াম হোয়াইট নামের এক মহিলার সঙ্গে বিবাহ-বন্ধনে আবদ্ধ হন । এসময় তিনি হার্ভার্ড ইউনিভার্সিটিতে পড়াশুনা করছিলেন। মিরিয়াম হোয়াইট ফস্ট্রের কবি-জীবনে এক অনবদ্য প্রেরণা হয়ে আবির্ভুত হন। ১৯১৫ খ্রিষ্টাব্দে তার বয়েজ উইল এবং নর্থ অব বোস্টন প্রচ্ছদনামে দুটি কাব্যগ্রন্থ প্রকাশিত হয়। সারা দেশে তার কবিখ্যাতি ছড়িয়ে পড়তে থাকে ইতোমধ্যে। ১৯২০ খ্রিষ্টাব্দের মধ্যে যুক্তরাস্ট্রের শীর্ষস্থানীয় খ্যাতিমান কবিদের একজন হয়ে ওঠেন রবার্ট ফ্রস্ট। ফ্রস্ট ১৯৬৩ খ্রিষ্টাব্দের ২৯ জানুয়ারি ম্যাসাচুসেটসে পরলোকগমন করেন।
বাঁকুড়া বিধানসভা কেন্দ্র
বাঁকুড়া (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫২ নং বাঁকুড়া বিধানসভা কেন্দ্রটি বাঁকুড়া পৌরসভা বাঁকুড়া-১ সমষ্টি উন্নয়ন ব্লক এবং জুনেদিয়া, মানকানালী ও পুরান্দরপুর গ্রাম পঞ্চায়েত গুলি বাঁকুড়া-২ সমষ্টি উন্নয়ন ব্লক গুলির অন্তর্গত।
বাঁকুড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০১২উপনির্বাচন
২০১২ সালে তৃণমূল কংগ্রেসের বিধায়ক কাশীনাথ মিশ্রের মৃত্যুর কারণে উপনির্বাচন হয়। তৃণমূল কংগ্রেসের মিনতি মিশ্র তার নিকটতম প্রতিদ্বন্দ্বী সিপিআই (এম) এর নিলাঞ্জন দাশগুপ্তকে ১৫,১৩৮ ভোটে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর পার্থ দে বাঁকুড়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কাশীনাথ মিশ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের কাশীনাথ মিশ্র ২০০১ সালে সিপিআই (এম) এর পার্থ দে কে পরাজিত করেন। সিপিআই (এম) এর পার্থ দে ১৯৯৬ সালে কংগ্রেসের আশিস চক্রবর্তীকে এবং ১৯৯১ এবং ১৯৮৭ সালে কংগ্রেসের কাশীনাথ মিশ্রকে পরাজিত করেন। কংগ্রেসের কাশীনাথ মিশ্র ১৯৮২ সালে সিপিআই (এম) পার্থ দে কে পরাজিত করেন। সিপিআই (এম) এর পার্থ দে ১৯৭৭ সালে জনতা পার্টির আনন্দী কন্ডুকে পরাজিত করেন।
১৯৫১-১৯৭২
১৯৭২ এবং ১৯৭১ সালে কংগ্রেসের কাশীনাথ মিশ্র জয়ী হন। সিপিআই এর বীরেশ্বর ঘোষ ১৯৬৯ সালে জয়ী হন। কংগ্রেসের এস. মিত্র ১৯৬৭ সালে জয়ী হন। সিপিআই এর অবনী ভট্টাচার্য ১৯৬২ সালে জয়ী হন। ১৯৫৭ সালে বাঁকুড়া যৌথ আসন ছিল। কংগ্রেসের শিশুরাম মণ্ডল এবং অনাথ বন্ধু রায় উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভার রাখাহরি চ্যাটার্জী জয়ী হন।
সরকারি শারীরিক শিক্ষা কলেজ, ঢাকা
ইতিহাস
১৯৫৪ সালে প্রথমে শারীরিক শিক্ষা কলেজ ময়মনসিংহ জেলার গৌরীপুর রাজবাড়ীতে স্থাপিত হয়। ১৯৫৫ সালে কলেজটি ঢাকার আরমানিটোলায় স্থানান্তরিত হয়। এরপর এটি নারিন্দার ডারফিন হোস্টেল ও আলিয়া মাদ্রাসায় স্থানান্তরিত হয়। অবশেষে ১৯৬২ সালে ঢাকার মোহাম্মদপুরে প্রথম সরকারি শারীরিক শিক্ষা কলেজ হিসাবে স্থায়ীভাবে স্থানান্তরিত হয়।
সু্যোগ - সুবিধা
সরকারি শারীরিক শিক্ষা কলেজ একটি পূর্ণ আবাসিক শিক্ষাপ্রতিষ্ঠান। এটি ৭.৯০ একর জমির উপর অবস্থিত। কলেজের ছাত্র ও ছাত্রীদের একটি করে আবাসিক হোস্টেল বিদ্যমান। এছাড়াও স্টাফদের জন্য একটি আবাসিক ভবন, একটি প্রশাসনিক ভবন, একটি কলেজ ভবন, একটি ৪০০ মিটার রানিং ট্র্যাক, একটি সুইমিংপুল, একটি বাস্কেটবল কোর্ট এবং একটি জিমনেশিয়াম রয়েছে। সব রকমের ইনডোর-আউটডোর খেলার সরঞ্জামাদি কলেজ ক্যাম্পাসে পাওয়া যায়। প্রতিষ্ঠানটি বর্তমানে শুধু বিপিএড ডিগ্রি প্রদান করে থাকে।
সরকারি শারীরিক শিক্ষা কলেজ, ঢাকা জাতীয় বিশ্ববিদ্যালয়ের অধীনে। সব শিক্ষা বিষয়ক কার্যক্রম কলেজে ইংরেজিতে পরিচালিত হয়।
বাতে য়ে কাভি না
"বাতে য়ে কাভি না" (ইংরেজি: "Never Forget") ২০১৫ সালে মুক্তিপ্রাপ্ত খামোশিয়া চলচ্চিত্রের একটি জনপ্রিয় গান। পুরুষ কণ্ঠে গানটি গেয়েছিল অরিজিৎ সিং এবং নারী কণ্ঠে গেয়েছিল পলক মুছল।  গানটিতে কথা দিয়েছেন সাইদ কুয়াদ্রি এবং সুর করেছেন জিৎ গাঙ্গুলী।
জন ওজেনক্রাফট
জন ওজেনক্রাফট একজন তড়িৎ প্রকৌশলী এবং এমআইটি এর ইমেরিটাস অধ্যাপক।
জীবনী
ওজেনক্রাফট ১৯২৫ সালের ৩০ সেপ্টেম্বর টেক্সাসের ডালাসে জন্মগ্রহণ করেন। তিনি এমআইটি থেকে ১৯৫৭ সালে ডক্টর অব সায়েন্স ডিগ্রি অর্জন করেন। তিনি ১৯৫৭ সালে এমআইটিতে তড়িৎ প্রকৌশলের সহকারী অধ্যাপক হিসেবে নিযুক্ত হন। তিনি ১৯৬০ সালে সহযোগী অধ্যাপক এবং ১৯৬৪ সালে অধ্যাপক পদে উন্নীত হন। তিনি ২০০৬ সালে আইইইই আলেক্সান্ডার গ্রাহাম বেল মেডেল লাভ করেন।
খাজা ইউনুস আলী
হযরত খাজা ইউনুস আলী (يونس علي العنايتفوري) বেশি পরিচিত খাজা এনায়েতেপুরী নামে। বিশিষ্ট পীর ও সাধক খাজা মোহাম্মদ ইউনুস আলী জন্ম গ্রহণ করেন ১৮৮৬ সালে সিরাজগঞ্জ জেলার বেলকুচি উপজেলার এনায়েতপুরে ব্রিটিশ ভারত (বর্তমান বাংলাদেশ), তিনি ছিলেন একজন বিখ্যাত সুফী সাধক। তার পিতার নাম শাহ সুফী মৌলানা আবদুল করিম। তিনি এলাকায় খাজা পীর বলেই বেশি পরিচিত ছিলেন। নিজ যোগ্যতায় তিনি পীর সাহেবের চব্বিশ লাখ মুরিদানের মধ্যে শীর্ঘস্থান অধিকার করে প্রাপ্তহন তরীকতের সর্বোচ্চ খিলাফত। এই তরিকা নক্সাবন্দ-মুজাদ্দেদী তরিকা নামে পরিচিত। খাজা এনায়েতপুরী ভোগবিলাসী জীবনযাপনের চরম বিরোধী ছিলেন। তিনি ইসলামের মর্মবাণী-তরিকত দর্শন প্রচারের পাশাপাশি সমাজসেবা মুলক কাজেও রেখেছিলেন অনন্য অবদান। খাজা এনায়েতপুরী কে ভক্তবৃন্দ সুলতানুল আউলিয়া এবং চিরস্থায়ী সংস্কারের জন্য আখেরী মুজাদ্দেদে বলে অভিহত করেন। তিনি ১৯৫২ সালে মৃত্যুবরণ করেন।
ব্যক্তিগত জীবন
খাজা ইউনুস আলীর জন্ম ১১ জ্বিলহজ্জ ১৩০৩, (১০ সেপ্টেম্বর ১৮৮৬ খ্রিষ্টাব্দ), তিনি শিক্ষা এবং গবেষণা জন্য ১৭ থেকে ১৮ বছর বয়সে কলকাতার শেখ সৈয়দ ওয়াজেদ আলীকে অনুসরণ করেন।  উপমহাদেশের প্রখ্যাত ধর্মীয় নেতা, ওলিয়ে-কামেল সিরাজগঞ্জের হযরত শাহ্ সুফি খাজা ইউনুছ আলী এনায়েতপুরী  ইসলাম প্রচারে এক অবিসংবাদিত নেতা। তিনি তার কর্মময় জীবনের মাধ্যমে সুফীবাদকে সমগ্র বাংলা এবং ভারতের আসামে প্রতিষ্ঠিত করে গেছেন। এজন্য তার দেখানো মানবতার দর্শন ও ইসলাম প্রচারে বাংলা ও আসামে ১২শ পীর আওলীয়া তাদের খানকা তথা দরবারে ভুমিকা রেখে যাচ্ছেন।
আধ্যাত্বিক সুফী সাধক হযরত খাজা ইউনুছ আলীর পূর্বপুরুষ এসেছেন ইয়েমেন থেকে। তৎকালীন ভারতীয় উপমহাদেশে ইসলাম প্রচারের জন্যই তাদের আগমন ঘটে। খাজা এনায়েতপুরী এর বাবা শাহ আব্দুল করিম মাতা তহমিনা বেগম এর ২ ছেলে এবং ১ মেয়ের মধ্যে তিনি ছিলেন সবার বড়।
অবিভক্ত ভারত-বাংলার অন্যতম ধর্ম প্রচারক তৎকালীন কোলকাতার মেহেদীবাগ দরবার শরীফের পীর আওলাদে রসুল খাজা ওয়াজেদ আলী-র সংস্পর্শে আসেন খাজা ইউনুছ আলী । তার আদর্শিক কর্মকাণ্ড এবং মানুষের প্রতি অগাধ ভালবাসা আর নির্লোভ গুণের কারণে খুব স্বল্প সময়ে খাজা ইউনুছ আলী এনায়েতপুরী গুরু খাজা ওয়াজেদ আলীর তরিকা লাভ করেন। ভোগ বিলাসী জীবনের বিরোধী এই মহামানব মাত্র ১৭ বছর বয়সে ইসলাম ও সুফীবাদের দর্শন ভারতের আসাম সহ সাড়া বাংলায় প্রচারে খেলাফত প্রাপ্ত হন। এরপর নিজ ভুমে ফিরে এসে সিরাজগঞ্জের এনায়েতপুরে খানকা স্থাপন করে শুরু করেন ইসলামের নবী মুহাম্মাদ  এর শান্তির তরিকা প্রচার এবং আদর্শের সুফী বাদের বিস্তার কাজ। সেখানেই তিনি বিয়ে করে সংসার জীবন শুরু করেন। জনক হন ৮ কন্যা এবং ৫ পুত্র সন্তানের। পরবর্তীতে সমগ্র বাংলাদেশের পাশাপাশি ভারতের আসামে সফর করে তিনি ইসলাম ও সুফীবাদ প্রচার কাজ তরান্বিত করেন। তিনি ইসলামের মর্মবাণী-তরিকত দর্শন প্রচারের পাশাপাশি সমাজসেবা মুলক কাজেও রেখেছিলেন অনন্য অবদান।
এরপর তার অনুসারীদের পরামর্শক্রমে এনায়েতপুর দরবারে ১৯১৫ সাল থেকে শুরু করেন ওরশ শরীফ। এতে সাড়া দেশ থেকেই তার ভক্ত মুরিদরা এখানে সমবেত হতে থাকেন। যা ধীরে-ধীরে অগণিত ভক্তদের আগমনে মহাসমাবেশে রুপ নেয়। এরই একপর্যায়ে তার সংস্পর্শে এসে আদর্শিক আলোর পথ প্রচারে ১২শ পীর আওলিয়া নিয়োজিত হন।
এর মধ্যে ফরিদপুরের সদরপুরের প্রখ্যাত আটরশি পীর, চন্দ্রপাড়া পীর, ময়মনসিংহের শম্ভুগঞ্জ পীর, টাঙ্গাইল প্যারাডাইস পাড়া, কুমিল্লার ইসলামাবাদ, মাতুয়াইল, জামালপুরের সাধুরপাড়া মোসলেম নগর, যশোরের ঘুনী দরবার শরীফ, ভারতের আসামের মেহেদীবাগ গণি খলিফার দরবার শরীফ অন্যতম। তারা একইভাবে খাজা ইউনুছ আলী এনায়েতপুরী সুফী বাদের আদর্শ ও ইসলাম প্রচার করছেন। একজন পরিপূর্ণ মানবতাবাদী হিসেবে তিনি সারাটা জীবন অসহায় দুঃখী মানুষদের নিজের হাতে সহযোগীতা করে গেছেন। বাংলা ১৩৫৪ সনে নিজ দরবারে বিনামুল্যে চিকিৎসার জন্য “খাজা দাতব্য চিকিৎসালয়” নামে একটি সেবা প্রতিষ্ঠান তিনি গড়ে তোলেন। বিনা পয়সায় সেবা দিয়ে যাওয়া আধুনিক চিকিৎসার এই প্রতিষ্ঠানটি দেশ-বিদেশ থেকে আগত লাখো জাকের ও এলাকাবাসীর মাঝে ব্যাপক সাড়া ফেলে যা বর্তমানে ৭০ বছর পার করছে।
শিক্ষা
খাজা ইউনুস আলী শিক্ষার উপর দৃষ্টি ছিলো অনেক বেশি। তিনি মনে করতেন শিক্ষা হলো জীবনের ঐশ্বরিক, আলোকসজ্জা এবং তার শত শত, হাজার হাজার অনুগামীদের তিনি এই উপদেশই দিত। খাজা ইউনুস আলির শিক্ষার প্রতি ছিল উন্নত একটি ত্রিপক্ষীয় শিক্ষণ পদ্ধতি "লেখা" "বক্তৃতা" এবং তার তরিকা দ্বারা প্রভাবিত করত। তিনি তার মুরিদ দের চার সুফী আদেশ দিতেন কাদেরিয়া তরিকা, চিশতিয়া তরিকা, নকশবন্দি তরিকা এবং মুজাদ্দিদিয়া তরিকা। বিশেষ করে তিনি প্রভাবিত করতেন নকশবন্দি তরিকা এবং মুজাদ্দিদিয়া তরিকা এর উপর। তিনি   শরিয়তের আলো  (The Light of Shariya) এবং (Ganje Asrar) নামে দুটি বই লিখেছেন।
ইন্তেকাল ও খেলাফত দান
মহান এই মুর্শিদ খাজা বাবা এনায়েতপুরী (রহঃ) বাংলা ১৩৫৮ সনের ১৮ ফাল্গুন রোববার, ইংরেজি ১৯৫২ সালের ২ মার্চ ইন্তেকাল করলে তার প্রতিষ্ঠিত এনায়েতপুর পাক দরবার শরীফের গদ্দিনশীন পীর হিসেবে দায়িত্বপ্রাপ্ত হন বড় ছেলে আলহাজ্ব হযরত খাজা হাশেম উদ্দিন (রহঃ)। তার ইন্তেকালের পর এ দায়িত্ব আরেক সন্তান হযরত খাজা মোজাম্মেল হক (রহঃ) উপর ন্যাস্ত করা হয়। পরে তিনি অসুস্থ্য হয়ে ইন্তেকাল করলে খাজা ইউনুছ আলী (রহঃ) এনায়েতপুরী এর আরেক ছেলে বর্তমান গদ্দিনশীন হুজুরে পাক হযরত খাজা কামাল উদ্দিন নুহু মিয়া দায়িত্ব গ্রহণ করে ইসলামের শান্তির মর্মবাণী প্রচারে বাবার মতই কাজ করছেন।
উত্তরাধিকার
খাজা ইউনুস আলী বিশ্ববিদ্যালয়,এবং খাজা ইউনুস আলী মেডিকেল কলেজ এর নামকরণ করা হয় খাজা ইউনুস আলির নাম অনুসারে। এই প্রতিষ্ঠান দুটি প্রতিষ্ঠিত করেন খাজা ইউনুস আলির জামাতা খাজা ডক্টর এম আমজাদ হোসেন। কথিত রয়েছে খাজা তার জীবদ্দশায় মেডিকেল কলেজ করা হচ্ছে সিদ্ধান্ত নিয়েছিলেন।
রিবেরা
thumb|right|300px|রিবেরা নগর
রিবেরা (স্পেনীয় ভাষায়: Rivera) উত্তর উরুগুয়ের শহর ও রিবেরা ডিপার্টমেন্টের রাজধানী। এটি কুচিল্লা দে সান্তা আনা অঞ্চলে অবস্থিত। এটি উরুগুয়ে ও ব্রাজিলের সীমান্তের ঠিক উপরে অবস্থিত একটি শহর। সীমান্তের ওপাশে ব্রাজিলের সান্তানা দু লিভ্রামেন্তু শহর অবস্থিত। শহর দুইটির ভিতর দিয়ে একই প্রধান রাস্তা চলে গেছে। রিবেরা শহর উরুগুয়ের রেল ব্যবস্থার উত্তরতম বিন্দু। শহরের আশেপাশের অঞ্চলে ফল, গবাদিপশু, তামাক, তুলা, খাদ্যশস্য ও সবজির খামার আছে। এখানে গবাদি পশু ও ভেড়ার বাজার আছে। শহরে বস্ত্র ও তামাকজাত দ্রব্য তৈরির কারখানা আছে।
ভারতের প্রধানমন্ত্রীর দাম্পত্য সঙ্গী
ভারতের প্রধানমন্ত্রীর দাম্পত্য সঙ্গী হলেন ভারতের প্রধানমন্ত্রীর স্ত্রী বা স্বামী। প্রধানমন্ত্রীর সঙ্গীর আনুষ্ঠানিকভাবে সংজ্ঞায়িত ভূমিকা নেই। প্রোটোকল অনুসারে, তারা দেশে এবং বিদেশে সামাজিক অনুষ্ঠান এবং সমাবেশে যোগ দেয়, তবে কোনও অংশগ্রহণমূলক ভূমিকা নেই।
এখন পর্যন্ত ১০ জন মহিলা এবং একজন পুরুষ রয়েছেন যারা অফিসে থাকাকালীন প্রধানমন্ত্রীর সাথে বিবাহবন্ধনে আবদ্ধ হয়েছেন। ভারতে একজন ব্যাচেলর, একজন বিচ্ছিন্ন, একজন বিধবা এবং দুইজন বিপত্নীক প্রধানমন্ত্রীও ছিলেন।
তথ্যসূত্র
<references group="lower-alpha"/>
অমি বনি কথাচিত্র
অমি বনি কথাচিত্র হচ্ছে জনপ্রিয় অভিনেতা ডিপজলের মালিকানাধীন একটি বাংলাদেশী চলচ্চিত্র প্রযোজনা সংস্থা, পরিবেশক। এই প্রতিষ্ঠান থেকে নির্মিত হয়েছে আম্মাজান, ঢাকাইয়া মাস্তান, চাচ্চু  ও বাধা সহ বেশ কিছু ব্যবসা সফল চলচ্চিত্র।
দ্য মোডেস্টো বি
মোডেস্টো বি একটি ক্যালিফোর্নিয়ার সংবাদপত্র, এটি ১৮৮৪ সালে ডেইলি ইভেনিং নিউজ হিসাবে প্রতিষ্ঠিত হয়েছিল এবং বিভিন্ন নামে দৈনিক হিসাবে নিয়মিত প্রকাশিত হয়। ১৯৩৩ সালে এর নাম মোডেস্টো বি অ্যান্ড নিউজ-হেরাল্ড নাম পরিবর্তন করে এবং ১৯৭৫ সালে এর মাস্টহেডের নামটি সংক্ষেপে দ্য মোডেস্টো বি পরিণত হয়।
মোডেস্টো বি-র প্রায় ৭০ জন কর্মচারী রয়েছে এবং পুরো ক্যালিফোর্নিয়ায় বিতরণ করা হয় পাশাপাশি মোডেস্টো, টারলক, ওকডেল, সেরেস, পেটারসন এবং সোনেরার মতো জায়গায় পৌঁছে। এটি বর্তমানে ২৯,৭২৯ (সোম-শুক্র) এবং ৩৭,৬১৬ (রবিবার) গ্রাহক রয়েছে।
মরচেরঙ ভুতিহাঁস
মরচেরঙ ভুতিহাঁস (বৈজ্ঞানিক নাম: Aythya nyroca)  (ইংরেজি Ferruginous duck,ferruginous pochard, common white-eye বা white-eyed pochard) Anatidae পরিবারের Aythya গণের একটি পাখি।
বর্তমান অবস্থা এবং সংরক্ষণ
বৈশ্বিক অবস্থা প্রায়-বিপদগ্রস্ত এবং বাংলাদেশের অবস্থায় সুলভ, পরিযায়ী। ভুতিবিশিষ্ট হাঁস নামেও পরিচিত।
আবু ইসহাক
আবু ইসহাক (জন্ম: ১ নভেম্বর, ১৯২৬ ইংরেজি; ১৫ কার্তিক, ১৩৩৩ বাংলা) তৎকালীন মাদারীপুর (বর্তমান শরীয়তপুর জেলা) নড়িয়া থানাধীন শিরঙ্গল গ্রামে, মৃত্যু: ১৬ ফেব্রুয়ারি, ২০০৩, ঢাকায়); তিনি একজন বাংলাদেশী গ্রন্থকার। তিনি ১৯৪৬ সালে, মাত্র বিশ বছর বয়সে রচনা করেন বিখ্যাত উপন্যাস 'সূর্য দীঘল বাড়ী' এবং এটি প্রকাশ করা হয় ১৯৫৫ সালে কলকাতা থেকে, এটি একটি সামাজিক উপন্যাস। তিনি বাংলাদেশের বিভিন্ন গুরুত্বপূর্ণ পদে ও দেশের বাইরে আকিয়াব ও কলকাতায় বাংলাদেশ দূতাবাসে ভাইস-কনসাল ও ফার্স্ট সেক্রেটারি হিসেবে দায়িত্ব পালন করেন।
শিক্ষা জীবন
আবু ইসহাক ১৯৪২ সালে নড়িয়া থানার উপসী বিজারি তারাপ্রসন্ন ইংরেজি উচ্চ বিদ্যালয় থেকে স্কলারশিপ নিয়ে মেট্রিক এবং ফরিদপুরের রাজেন্দ্র কলেজ থেকে ১৯৪৪ সালে আই.এ পাশ করেন। ১৯৬০ সালে পাকিস্তানের করাচি বিশ্ববিদ্যালয় থেকে গ্র্যাজুয়েশন সম্পন্ন করেন। শিক্ষা জীবন শেষে তিনি আমলা পর্যায়ে বাংলাদেশ সরকারের বিভিন্ন গুরুত্বপূর্ণ পদে এবং বিদেশে কূটনৈতিক পদে নিয়োজিত ছিলেন।
কর্মজীবন
আবু ইসহাক প্রথমে একটি বেসরকারি প্রতিষ্ঠানে পরিদর্শক পদে যোগদান করেন। দেশবিভাগের পরে ১৯৪৯ সালে তিনি পুলিশ বিভাগে সহকারি পরিদর্শক হন এবং ১৯৫৬ সাল পর্যন্ত তিনি করাচি, রাওয়ালপিন্ডি ও ইসলামাবাদে কর্মরত ছিলেন।
বাংলাদেশ স্বাধীন হওয়ার পর ১৯৭৩ সালে তিনি ঢাকায় এসে জাতীয় নিরাপত্তা গোয়েন্দা সংস্থার উপ-পরিচালক হন। পরের বছর বার্মার আকিয়াবে বাংলাদেশ সরকারের দূতাবাসে ভাইস-কনসাল এবং ১৯৭৬ সালে কলকাতায় বাংলাদেশের ডেপুটি হাইকমিশনের প্রথম সেক্রেটারি পদে নিয়োগ লাভ করেন। ১৯৭৯ সালে জাতীয় নিরাপত্তা গোয়েন্দা সংস্থার খুলনা বিভাগের প্রধান হয়ে ১৯৮৪ সালে অবসার গ্রহণ করেন।
অভিধান প্রণেতা হিসেবেও আবু ইসহাকের একটি বিশিষ্ট পরিচয় আছে। তিনি সমকালীন বাংলা ভাষার অভিধান (২ খন্ড, ১৯৯৩, ১৯৯৮) রচনা করে বাংলা কোষগ্রন্থের পরিধিকে বাড়িয়ে তুলেছেন। তাঁর প্রণীত অভিধানের বিশেষত্ব হলো শব্দের শুধু অর্থ নয়, সব ধরনের প্রতিশব্দ বা সমর্থক প্রদান। তাঁর অভিধানে ‘অন্ধকার’ শব্দের ১২৭টি সমর্থক শব্দ আছে।
সুফি (দ্ব্যর্থতা নিরসন)
সুফি বলতে বোঝানো হতে পারে -
তিরিচমির
তিরিচ মির পাকিস্তানের উত্তরাঞ্চলীয় হিন্দুকুশ পর্বতমালার সর্বোচ্চ পর্বত শৃঙ্গ (৭৭০৮ মিটার) । এই পর্বতের একেবারে পাশেই, মাত্র ১ কিলোমিটার দূরে, আরও একটি উচ্চ শৃঙ্গ পূর্ব তিরিচ মির (৭৬৯১ মিটার)  ।
১৯৫০ সালের ২১ জুলাই তিরিচ মির শৃঙ্গে প্রথম সফল পর্বতারোহন অভিযান চালান একটি নরওয়েজীয় পর্বতারোহী দলের চার সদস্য আর্নে ন্যাস, পি ক্‌ভেনবের্গ, এইচ বের্গ ও ও টোনি স্ট্রেথার।
তিরিচ মির পাকিস্তানের বিতর্ক বিহীন সর্বোচ্চ পর্বত শৃঙ্গ (পাকিস্তানের উত্তরাঞ্চলে তিরিচমিরের চেয়ে আরও উচু শৃঙ্গ রয়েছে যা পাকিস্তান প্রশাসনের আওতাভুক্ত, কিন্তু এদের দখল নিয়ে ভারতের সাথে বিতর্ক রয়েছে)। চিত্রল জেলার উত্তরাংশে অবস্থিত এই শৃঙ্গ প্রায় পাকিস্তান-আফগানিস্তানের সীমান্তে অবস্থিত। চিত্রল শহর থেকে এর অবস্থান এত কাছে যে শহরের মূল বাজার এলাকা থেকেই এই পর্বতশৃঙ্গের দৃশ্য প্রত্যক্ষ করা যায়। সুবিখ্যাত নাঙ্গা পর্বত থেকে উত্তরপশ্চিমে এর দূরত্ব প্রায় ২৪০ কিলোমিটার এবং কাবুল ও পেশোয়ার উভয় শহর থেকেই এর দূরত্ব মোটামুটি ৩০০ কিলোমিটার।
ফেনী পলিটেকনিক ইনস্টিটিউট
ফেনী পলিটেকনিক ইনস্টিটিউট (Feni Polytechnic Institute) বাংলাদেশের সরকারী পলিটেকনিক সমূহের মধ্যে অন্যতম একটি।
বিবরণ
এই প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে। গণপ্রজাতন্ত্রী বাংলাদেশ সরকার এর শিক্ষা মন্ত্রণালয় এর আওতাধীন বাংলাদেশ কারিগরি শিক্ষা অধিদপ্তর এর অধীনে প্রশাসনিক ও ভর্তি কার্যক্রম এবং সিলেবাস প্রণয়ন, পরীহ্মা গ্রহণ ও সনদ প্রদান কার্যক্রম বাংলাদেশ কারিগরি শিক্ষা বোর্ড কর্তৃক পরিচালিত হচ্ছে।
অবস্থান
ফেনী শহর হতে উত্তর-পূর্ব দিকে (সদর হাসপাতাল হতে আধা কিলোমিটার পূর্ব দিকে) পুরাতন ঢাকা-চট্টগ্রাম মহাসড়ক এর উত্তর পার্শ্বে ফেনী পৌরসভাধীন ফলেশ্বর মৌজায় প্রতিষ্ঠানটি অবস্থিত।
ইতিহাস
কারিগরি শিক্ষার সম্প্রসারণ ও মানোন্নয়নের মাধ্যমে দক্ষ মানব সম্পদ সৃস্টির লক্ষে ১৯৬৪ সালের ২৯ শে ফেব্রুয়ারি সিভিল ও মেকানিক্যাল টেকনোলজি দিয়ে ফেনী টেকনিক্যাল ইনস্টিটিউট যাত্রা শুরু করে। এরপর ১৯৭২ সালে পাওয়ার টেকনোলজি চালুর মাধ্যমে ফেনী টেকনিক্যাল ইনস্টিটিউট, ফেনী পলিটেকনিক ইনস্টিটিউট-এ রূপান্তরিত হয়। ১৯৭৮ সালে ইলেকট্রিক্যাল, ২০০২ সালে কম্পিউটার এবং ২০০৬ সালে এআইডিটি টেকনোলজি চালুর মাধ্যমে ফেনী পলিটেকনিক ইনস্টিটিউট বর্তমান রূপ ধারণ করে।
ক্যাম্পাস
একটি দোতলা প্রশাসনিক ভবন, একটি তিন তলা একাডেমিক ভবন, প্রায় ২০ টি ওয়ার্কশপ, তিনটি আবাসিক হল, একটি ৬০০ আসন বিশিষ্ট অডিটোরিয়াম, একটি পুকুর, একটি মসজিদ, একাধিক খেলার মাঠ, অধ্যক্ষের বাংলো, শিক্ষক ও কর্মচারীদের একাধিক আবাসিক ভবন সহ অসংখ্য ফলজ, বনজ ও ভেষজ গাছ-গাছালীতে পরিপূর্ণ নয়নাভিরাম দৃশ্যের সৌন্দর্যমন্ডিত একটি ক্যাম্পাস। বর্তমানে সুশৃঙ্খলভাবে দুইটি রোভার ও একটি গার্লস-ইন-রোভার স্কাউট ইউনিট এর কার্যক্রম চলছে।
মারানিয়োন নদী
thumb|250px|আমাজন বেসিনের মানচিত্রে মারানিয়োন নদী (বেগুনী রঙে চিহ্নিত)
থাম্ব|মারানিয়োন নদী মারানিয়োন (স্পেনীয় ভাষায়: Río Marañón) দক্ষিণ আমেরিকার একটি নদী। এটি আন্দেস পর্বতমালায় পেরুর হুয়ানুকো শহরের ৭০ কিলোমিটার দক্ষিণ-পশ্চিমে ৫৮০০ মিটার উচ্চতায় নেবাদো দে ইয়ারুপার হিমবাহে উৎপন্ন হয়ে উত্তর দিকে প্রায় ১৬০০ কিলোমিটার প্রবাহিত হয়ে উকায়ালি নদীর সাথে মিলিত হয়ে আমাজন নদীর সৃষ্টি করেছে। মারানিয়োন নদীর প্রধান প্রধান উপনদীগুলি হল ক্রিসনেহাস, চামায়া, উতকুবাম্বা, কেনেপা, সান্তিয়াগো, মোরোনা, পাস্তাজা, হুয়াল্লাগা ও তিগ্রে নদী। পোঙ্গো দে মানসেরিচের জলপ্রপাতগুলির উত্তরে, আন্দেস উচ্চভূমি থেকে বের হওয়ার পর থেকে নদীটি নাব্য।
ক্যালগারি আন্তর্জাতিক বিমানবন্দর
ক্যালগারি আন্তর্জাতিক বিমানবন্দর হল কানাডার অ্যালবার্টা প্রদেশের ক্যালগারি শহরে অবস্থিত একটি আন্তর্জাতিক বিমানবন্দর। এটি শহরের কেন্দ্রস্থল থেকে আনুমানিক ১৭ কিলোমিটার (১১ মাইল) উত্তর পূর্বে অবস্থিত। এর আয়তন প্রায় ২১.৩৬ বর্গকিলোমিটার (৮.২৫ বর্গ মাইল)। ২০১৭ সালে এ বিমানবন্দরে ১,৭৩,৪০,০০০ জন যাত্রী এবং ২৪৪,০২৭ টি এয়ার ক্রাফট উঠানামা করেছে। ক্যালগারি আন্তর্জাতিক বিমানবন্দর পন্য ও যাত্রী উভয় দিক থেকে অ্যালবার্টার সবচেয়ে ব্যস্ততম এবং কানাডার চতুর্থ ব্যস্ততম বিমানবন্দর। এ অঞ্চলের পেট্রোলিয়াম এবং পর্যটন শিল্প বিমানবন্দরে উন্নয়নের জন্য সহায়ক ভূমিকা পালন করেছে। এ বিমানবন্দর থেকে উত্তর ও মধ্য আমেরিকা, ইউরোপ ও এশিয়ার গন্তব্যস্থলের জন্য ননস্টপ ফ্লাইট রয়েছে। এটিকে কানাডার দুটি প্রধান বিমান পরিবহন সংস্থা এয়ার কানাডা ও ওয়েস্টজেট তাদের হাব হিসেবে ব্যবহার করে।
১৯৩০ এর দশকের শেষদিকে বিমানবন্দরটি নির্মিত হয়েছিল, এটি তখন থেকে চারটি রানওয়ে, দুটি টার্মিনাল ভবন যা যাত্রীদের জন্য পাঁচটি কনকর্স, কার্গো হ্যান্ডলিংয়ের গুদাম এবং অন্যান্য অবকাঠামোতে পরিণত হয়েছে। ক্যালগারি বিমানবন্দর কর্তৃপক্ষ ফেডারেল সরকারকে ভাড়ার মাধ্যমে সম্পত্তিটি পরিচালনা করে। শহরে যাতায়াতের জন্য বিমানবন্দরের অত্যন্ত নিকটে ডেরফুট ট্রেল ফ্রিওয়ে রয়েছে এবং বিমানবন্দর থেকে সর্বজনীন পরিবহন পরিসেবা প্রদান করে।
যাত্রী টার্মিনাল
ক্যালগারি বিমানবন্দরটিতে দুটি টার্মিনাল রয়েছে, একটি আভ্যন্তরীণ কার্যক্রমের জন্য এবং অন্যটি আন্তর্জাতিক বিমানের জন্য। আভ্যন্তরীণ টার্মিনালে এ, বি এবং সি লেবেলযুক্ত তিনটি কনকোর্স রয়েছে; আন্তর্জাতিক টার্মিনালের মধ্যে ই কনকোর্সটি আমেরিকা যুক্তরাষ্ট্রের বন্ড ফ্লাইটের জন্য গঠিত এবং কনকোর্স ডি অন্যান্য দেশে ফ্লাইটের জন্য গঠিত। মার্কিন যুক্তরাষ্ট্রে ভ্রমণকারী যাত্রীরা প্রিলেক্যারেন্স সুবিধা থেকে প্রস্থান করার পূর্বে শুল্ক এবং অভিবাসন কর পরিশোধ করেন।
কার্গো
ক্যালগারি বিমানবন্দরে প্রায় ৩,০০০,০০০ বর্গফুটের (২৮০,০০০ বর্গ মিটার) গুদাম সহ কার্গো পরিচালনার জন্য বিস্তৃত পরিমাণ অঞ্চল বরাদ্দ করেছে। কার্গলাক্সের মতো মালবাহী বিমান সংস্থাগুলি এ বিমানবন্দর থেকে ইউরোপ, এশিয়া এবং অন্যান্য গন্তব্যগুলিতে নিয়মিত মালামাল পরিবহন করে। ২০১৭ সালে, ক্যালগারি বিমানবন্দর দিয়ে মোট ১৪৭,০০০ টন মালামাল পরিচালনা করেছিল।
পরিসংখ্যান
২০১৬ সালে, ওয়াইওয়াইসি ক্যালগারি আন্তর্জাতিক বিমানবন্দরটি বিমানবন্দরের মধ্য দিয়ে যাতায়াতকারী মোট যাত্রীর সংখ্যা অনুসারে দেশের চতুর্থ-ব্যস্ততম বিমানবন্দর ছিল: প্রায় ১৫,৭০০,০০০ লক্ষ যাত্রী এ বিমানবন্দর ব্যবহার করেছে। চলমান মন্দা সত্ত্বেও, ২০১৫ সালের তুলনায় প্রায় ১.৩% বৃদ্ধি পেয়েছিল। ২০১৬ সালের মোট ভ্রমণকারীদের মধ্যে, আভ্যন্তরীন গন্তব্যগুলির জন্য আবদ্ধ ভ্রমণকারীদের সংখ্যা প্রায় ৭১% এবং মার্কিন যুক্তরাষ্ট্র এবং অন্যান্য দেশে ভ্রমণকারী লোকের পরিমাণ ২৯%।
এস্থার মার্লে কনওয়েল
এস্থার মার্লে কনওয়েল (২৩ মে ১৯২২ - ১৬ নভেম্বর ২০১৪) একজন পদার্থবিজ্ঞানী।
জীবনী
কনওয়েল ব্রুকলিন কলেজ থেকে ১৯৪২ সালে বিএ, রোচেস্টার বিশ্ববিদ্যালয় থেকে ১৯৪৫ সালে এমএস ডিগ্রি এবং শিকাগো বিশ্ববিদ্যালয় থেকে ১৯৪৮ সালে পিএইচডি ডিগ্রি অর্জন করেন। তিনি ১৯৪৬ হেকে ১৯৫১ সাল পর্যন্ত ব্রুকলিন কলেজ এ ইন্সট্রাক্টর হিসেবে কাজ করেন। তিনি ১৯৫১ থেকে ১৯৫২ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। তিনি ১৯৫২ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী টেকনিক্যাল স্টাফের সদস্য ছিলেন। ১৯৬৩ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী এর পদার্থবিগান বিভাগের ম্যানেজার ছিলেন। ১৯৭২ থেকে ১৯৭৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর সদস্য ছিলেন। ১৯৭২ থেকে ১৯৮১ সাল পর্যন্ত জেরক্স ল্যাবরেটরীর প্রিন্সিপাল সায়েন্টিস্ট হিসেবে কর্মরত ছিলেন। ১৯৭৫ থেকে ১৯৭৭ সাল পর্যন্ত ইলেক্ট্রোঅপটিক্স প্রোগ্রাম এর ম্যানেজার ছিলেন। ১৯৮১ থেকে ১৯৯৮ সাল পর্যন্ত জেরক্স ল্যাবরেটরীর রিসার্চ ফেলো ছিলেন। ১৯৯০ সাল থেকে রোচেস্টার বিশ্ববিদ্যালয় এর অ্যাডজাঙ্কট অধ্যাপক এবং সেন্টার ফর ফটোইন্ডিউসড চার্জ ট্রান্সফার এর সহযোগী পরিচালক ছিলেন।
হংকং বিজ্ঞান ও প্রযুক্তি বিশ্ববিদ্যালয়
হংকং বিজ্ঞান ও প্রযুক্তি বিশ্ববিদ্যালয় বা হংকং ইউনিভার্সিটি অফ সায়েন্স অ্যান্ড টেকনোলজি (HKUST) হল হংকং- এর নিউ টেরিটরিতে অবস্থিত একটি পাবলিক রিসার্চ বিশ্ববিদ্যালয়। এটি ১৯৯১ সালে ব্রিটিশ হংকং সরকার কর্তৃক প্রতিষ্ঠিত হয় এবং এটি ছিল তৎকালীন সেই ভূখণ্ডের বিশ্ববিদ্যালয়ের মর্যাদাপ্রাপ্ত তৃতীয় প্রতিষ্ঠান।
বর্তমান বিশ্ববিদ্যালয়টি চারটি প্রধান একাডেমিক স্কুল নিয়ে গঠিত, যেখানে বিজ্ঞান, প্রকৌশল, ব্যবসা ও ব্যবস্থাপনা, মানবিক এবং সামাজিক বিজ্ঞানের প্রোগ্রাম অনুষ্ঠিত হয়।
আব্দুর রহিম (সংসদ সদস্য)
আব্দুর রহিম (জন্ম: ১৯৩৩ - মৃত্যু: ১৯ মার্চ, ১৯৯০) ছিলেন বাংলাদেশের রাজনীতিবিদ, আইনজীবী ও মুক্তিযুদ্ধের সংগঠক। তিনি ১৯৭০ সালে পাকিস্তানের স্থানীয় গণপরিষদের সদস্য (এমএনএ) ও ১৯৭৩ সালে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন।
জন্ম ও প্রাথমিক জীবন
আব্দুর রহিম ১৯৩৩ সালে সিলেট জেলার বিয়ানীবাজার উপজেলার রাউতগ্রামে জন্মগ্রহণ করেন। পরবর্তীতে তারা গোলাপগঞ্জ উপজেলার কালিদাসপাড়া গ্রামে বসতি স্থাপন করেন। তার পিতার নাম মাসিম আলী।
শিক্ষাজীবন
আব্দুর রহিম বিয়ানীবাজার উপজেলার মাথিউরা এস ই স্কুলে কিছুদিন লেখাপড়া করে সিলেট দি এইডেড হাই স্কুলে ভর্তি হয়ে মাধ্যমিক সমাপ্ত করেন। করাচি ইসলামী কলেজ থেকে উচ্চ মাধ্যমিক সমাপ্ত করেন। পরবর্তীতে সিলেট ল কলেজ থেকে এম এ ও এল এলবি ডিগ্রী লাভ করে সিএসপি পরীক্ষায় অংশগ্রহণ করেন।
রাজনৈতিক ও কর্মজীবন
আব্দুর রহিমসরকারী চাকুরীতে যোগদান করতে চাইলে হোসেন শহীদ সোহরাওয়ার্দীর অনুরোধে সরকারী চাকুরীতে যোগদান না করে রাজনীতিতে অংশ গ্রহণ করেন। ল কলেজে অধ্যয়নকালে তিনি কলেজ ছাত্র সংসদের ভিপি হিসেবে নির্বাচিত হোন। তিনি শহীদ সোহরাওয়ার্দীর ব্যক্তিগত সহকারী হিসেবে রাজনীতি ও আইন পেশায় নিজের কর্মজীবন শুরু করেন। ১৯৬০ সালে পিতার মৃত্যুর পর সিলেটে ফিরে আসেন এবং পেশাজীবী আইনজীবী হিসেবে কর্ম জীবন শুরু করেন।
তিনি ১৯৬২ সালে ন্যাপে যোগদান করেন। এসময় ১৯৬৭ থেকে ১৯৬৯ সাল পর্যন্ত তিনি সিলেট জেলা ন্যাপের ( মুজাফ্ফর) আহবায়কের দায়িত্ব পালন করেন। ন্যাপ বিভক্তির পর তিনি আওয়ামীলীগের যোগদান করেন।
১৯৬০ ও ১৯৬৫ সালে পাকিস্তান জাতীয় পরিষদ নির্বাচনে অংশগ্রহণ করে নির্বাচিত না হলেও তিনি ১৯৭০ সালে আওয়ামী লীগের প্রার্থী হিসেবে আসন ১২৬, সিলেট-৭ (বিয়ানীবাজার-জকিগঞ্জ-কানাইঘাট) নির্বাচনী এলাকা থেকে পাকিস্তানের স্থানীয় গণ পরিষদের সদস্য (এমএনএ) নির্বাচিত হন। তিনি দায়িত্ব পালন করেছেন বাংলাদেশের প্রথম প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে।
তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হসেবে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন। বাংলাদেশের সংবিধান প্রণয়নে কামাল হোসেনের সাথেও তিনি কাজ করেছেন। তিনি দীর্ঘদিন সিলেট বারের সাধারণ সম্পাদক ও সভাপতি হিসেবে দায়িত্ব পালন করেন। ১৯৭৬ সালে সিলেট জেলা আওয়ামীলীগের সভাপতি (১৯৭৬-১৯৯০) নির্বাচিত হয়ে আমৃত্যু এ পদে বহাল ছিলেন। এছাড়াও তিনি কেন্দ্রীয় নির্বাহী কমিটির সদস্য ছিলেন।
মুক্তিযুদ্ধ
১৯৭১ সালে সংঘটিত মহান মুক্তিযুদ্ধে তিনি গুরুত্বপূর্ণ ভূমিকা পালন করেন। মুক্তিযুদ্ধ চলাকালে প্রবাসী বাংলাদেশ সরকার তার উপর তথ্য মন্ত্রণালয়ের বিভিন্ন দায়িত্ব প্রদান করে। এসময় তিনি প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে দায়িত্ব পালন করেন।
মৃত্যু
আব্দুর রহিম ১৯ মার্চ ১৯৯০ সালে মৃত্যুবরণ করেন। তার স্মৃতি রক্ষার্থে তার পরিবারের পক্ষ থেকে আব্দুর রহিম স্মৃতি পরিষদ প্রতিষ্ঠা করা হয়।
ময়মনসিংহ-৯
ময়মনসিংহ-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৪নং আসন।
সীমানা
ময়মনসিংহ-৯ আসনটি ময়মনসিংহ জেলার নান্দাইল উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ারুল আবেদীন খান বিনা প্রতিদ্বন্দ্বিতায় নির্বাচিত হন।
উকায়ালি নদী
থাম্ব|উকায়ালি নদী
thumb|250px|আমাজন বেসিনের মানচিত্রে উকায়ালি নদী (বেগুনী রঙে চিহ্নিত) উকায়ালি নদী (স্পেনীয় ভাষায়: Río Ucayali) পেরুর একটি নদী এবং আমাজন নদীর অন্যতম প্রধান উপনদী। পূর্ব পেরুতে আপুরিমাক ও উরুবাম্বা নদীর মিলনে এই নদীর উৎপত্তি হয়েছে। এটি উত্তর দিকে প্রায় ১৯০০ কিলোমিটার প্রবাহিত হয়ে নাউতার কাছে মারানিয়োন নদীর সাথে মিলিত হয়েছে।
তাম্বারাম রেলওয়ে স্টেশন
তাম্বারাম রেলওয়ে স্টেশন তাম্বারামকে পূর্ব তাম্বারাম এবং পশ্চিম তাম্বারামে বিভক্ত করেছে। স্টেশনে নয়টি প্ল্যাটফর্ম রয়েছে। প্ল্যাটফর্ম ১-৪ চেঙ্গালপাট্টু এবং চেন্নাই বীচের মধ্যে শহরতলির ট্রেনের জন্য ব্যবহার করা হয় এবং ৫-৯ নম্বরের প্ল্যাটফর্মগুলি চেন্নাই বিচ এবং চেঙ্গলপাট্টু এবং তিরুমালপুরের মধ্যে শহরতলির বৈদ্যুতিক ট্রেন এবং দূরপাল্লার এক্সপ্রেস ট্রেনগুলি ব্যবহার করে। তাম্বারাম থেকে সৈকত এবং চেঙ্গলপাট্টু পর্যন্ত উৎপন্ন বেশিরভাগ শহরতলির বৈদ্যুতিক ট্রেন পরিষেবা প্রথম দুটি প্ল্যাটফর্ম থেকে ছেড়ে যায়। সমস্ত প্ল্যাটফর্মে অ্যাক্সেস সহ পূর্ব এবং পশ্চিম তাম্বারামকে সংযুক্ত করার জন্য একটি ফুট ওভারব্রিজ রয়েছে। 2008 সালে, দক্ষিণ রেল স্টেশনের সবচেয়ে পশ্চিম দিকে একটি অতিরিক্ত প্ল্যাটফর্ম, প্ল্যাটফর্ম নং ১ কে একটি ডাবল-ডিসচার্জ প্ল্যাটফর্ম তৈরি করা হয়, যা যাত্রীদের ট্রেনের উভয় পাশে নামতে সাহায্য করে, পার্কের মতো রেলওয়ে স্টেশন, যেখানে যাত্রীরা চেন্নাই সেন্ট্রালে দ্রুত প্রবেশের জন্য পশ্চিম দিকে নামতে পারে। সংযোগ=//upload.wikimedia.org/wikipedia/commons/thumb/7/70/Tambaram Railway Station.jpg/210px-Tambaram Railway Station.jpg|ডান|থাম্ব|210x210পিক্সেল| তাম্বারাম রেলওয়ে স্টেশনে স্টেশনের নামবোর্ড স্টেশনের লাইনগুলি চেন্নাইতে প্রথম বিদ্যুতায়িত হয়েছিল। তারা ১.৫ কেভি -এ উজ্জীবিত হয়েছিলো। ১৯৩১ সালে চেন্নাই সমুদ্র সৈকত-তাম্বারাম সেকশনের বিদ্যুতায়নের মাধ্যমে ডিসি এবং সেকশনের তৃতীয় লাইনটি ১৫ জানুয়ারী ১৯৬৫-এ বিদ্যুতায়িত হয়। স্টেশন থেকে আরও দক্ষিণে চেঙ্গলপাট্টু পর্যন্ত লাইনগুলি ৯ জানুয়ারী ১৯৬৫ সালে বিদ্যুতায়িত হয়েছিল। ১৫ জানুয়ারী ১৯৬৭-এ, সমস্ত লাইন ২৫ কেভি এসিতে রূপান্তরিত হয়েছিল।
ট্রাফিক
প্রতিদিন, চেন্নাই বিচ এবং তাম্বারামের মধ্যে 160টি ট্রেন পরিষেবা, 70টি তাম্বারাম এবং চেঙ্গলপেটের মধ্যে এবং 16টি তাম্বারাম এবং কাঞ্চিপুরমের মধ্যে পরিচালিত হয়।
তাম্বারাম স্টেশনে টিকিট বিক্রি শহরতলির ক্ষেত্রে সবচেয়ে বেশি। টিকিটের মাসিক বিক্রি, যা নভেম্বর 2010 সালে 0.712 মিলিয়নে দাঁড়িয়েছিল, নভেম্বর 2011-এ 0.75 মিলিয়নে পৌঁছেছিল, যখন রাজ্য সরকার বাসের ভাড়া বাড়িয়েছিল। এটি ডিসেম্বর 2011 এ 0.837 মিলিয়ন এবং জানুয়ারী 2012 এ 0.871 মিলিয়নে উন্নীত হয়েছিল। এপ্রিল 2012-এ, এই সংখ্যা 0.826 মিলিয়ন ছুঁয়েছে। বিক্রি হওয়া টিকিটগুলির প্রায় 95 শতাংশ শহরতলির সেক্টরে, বাকিগুলি পার্শ্ববর্তী এবং দক্ষিণের জেলাগুলিতে। ২০১৩ সাল পর্যন্ত, প্রায় ২০,০০০ মানুষ প্রতিদিন স্টেশনে টিকিট কিনেছেন।
হাব টার্মিনাল
চেন্নাই সেন্ট্রাল রেলওয়ে স্টেশনে যানজট কমানোর প্রয়াসে, চেন্নাই এগমোরকে দ্বিতীয় টার্মিনাল হিসাবে ঘোষণা করা হয়েছিল এবং রেলওয়ে তাম্বারামকে তৃতীয় টার্মিনাল করার সিদ্ধান্ত নিয়েছে যাতে দক্ষিণ জেলা থেকে ট্রেনগুলি সেখানে থামতে পারে। এটি তাম্বারামের একটি প্রধান রেল টার্মিনাস হয়ে উঠেছে। সংযোগ=//upload.wikimedia.org/wikipedia/commons/thumb/9/90/Tambaram Railway Station Entrance.jpg/220px-Tambaram Railway Station Entrance.jpg|বাম|থাম্ব| স্টেশনের প্রধান প্রবেশদ্বার চিটলাপাক্কমে অবস্থিত কেন্দ্রীয় গুদামজাত করপোরেশনের গোডাউনের কাছে স্টেশনটির নৈকট্য এটিকে প্রযুক্তিগতভাবে গুরুত্বপূর্ণ করে তোলে। চেন্নাই বিচ এবং তাম্বারামের মধ্যে চারটি রেললাইন রয়েছে, দুটি আপ এবং ডাউন দূরপাল্লার ট্রেনের জন্য এবং দুটি আপ এবং ডাউন শহরতলির পরিষেবাগুলির জন্য। যাইহোক, তাম্বারাম এবং চেঙ্গলপাট্টুর মধ্যে মাত্র দুটি রেললাইন বিদ্যমান, যা এই বিভাগের ক্রমবর্ধমান চাহিদা মেটাতে পর্যাপ্ত নয়। তাম্বারাম স্টেশন উন্নয়ন প্রকল্পের প্রথম ধাপের সমাপ্তির জন্য মার্চ 2013 সময়সীমা নির্ধারণ করা হয়েছে এবং দক্ষিণ রেলওয়ে এর জন্য অতিরিক্ত লাইন স্থাপনের জন্য একটি প্রস্তাব প্রস্তুত করে রেলওয়ে বোর্ডের কাছে জমা দিয়েছে তাম্বারাম থেকে চেঙ্গলপাট্টু পর্যন্ত  2,000 মিলিয়ন আনুমানিক প্রসারিত কিন্তু বোর্ড এখনও তার অনুমোদন দেয়নি। এর দিকে প্রথম পদক্ষেপ হিসাবে, দক্ষিণ রেলওয়ে তাম্বারামে আনুমানিক  340 মিলিয়ন খরচে একটি কোচিং টার্মিনাল স্থাপন করার পরিকল্পনা করেছে। এতে রক্ষণাবেক্ষণের জন্য পিট লাইন, স্ট্যাবল লাইন এবং অতিরিক্ত প্ল্যাটফর্ম থাকবে।
স্টেশনটিতে চেন্নাইয়ের জন্য একটি বিশাল মিটার-গেজ ফ্রেট মার্শালিং ইয়ার্ড ছিল, যা বন্ধ করে দেওয়া হয়েছে। এটি একটি প্রাক্তন বৈদ্যুতিক শেড এবং YAM-1 লোকোমোটিভের বাড়ি। বর্তমানে, স্টেশনটিতে একটি ব্রড-গেজ ইএমইউ রক্ষণাবেক্ষণ এবং গাড়ির শেড রয়েছে। ইএমইউ কার শেডটি 1931 সালে প্রতিষ্ঠিত হয়েছিল এবং 12-কোচ রেক বজায় রাখার জন্য পর্যাপ্ত সুবিধা রয়েছে। 2006 সালের হিসাবে, গাড়ির শেডের রক্ষণাবেক্ষণের দায়িত্বে থাকা কর্মীদের সংখ্যা গাড়ি প্রতি ছয়জন।
উন্নয়ন
সংযোগ=//upload.wikimedia.org/wikipedia/commons/thumb/1/18/ChennaiSuburbanRailway TambaramEMUCarShed.jpg/210px-ChennaiSuburbanRailway TambaramEMUCarShed.jpg|বাম|থাম্ব|210x210পিক্সেল| তাম্বারাম রেলস্টেশনে ইএমইউ কার শেড তাম্বারামে প্রথম ব্রড-গেজ লাইন 1995-96 সালে স্থাপন করা হয়েছিল, যা এগমোর থেকে ব্রডগেজ রূপান্তরের অংশ ছিল। 2004 সালে, প্ল্যাটফর্ম 2 ব্রড-গেজ লাইনে রূপান্তরিত হয়েছিল। 2008 সালে, প্ল্যাটফর্ম 1 নির্মিত হয়েছিল। পরবর্তীকালে, প্ল্যাটফর্ম 3, 4 এবং 5-এ লাইনগুলিকে ব্রডগেজে রূপান্তর করা হয়েছিল কিন্তু তহবিলের স্বল্পতার কারণে তা বন্ধ করতে হয়েছিল।
ট্র্যাকের পশ্চিম দিকে 10 টি টিকিট কাউন্টার সহ একটি নতুন স্টেশন বিল্ডিং 2003 সালে 13 মিলিয়ন ব্যয়ে নির্মিত হয়েছিল। ফুড কোর্ট, কফি পার্লার, একটি মেডিকেল শপ এবং পাবলিক কল অফিস এবং শান্টিং ওয়াগনের জন্য জায়গা দেওয়া হয়েছিল। এটি ছয়টি অবসর কক্ষের জন্য ডিজাইন করা হয়েছিল, যার মধ্যে তিনটি শীতাতপ নিয়ন্ত্রিত, দুটি শীতাতপ নিয়ন্ত্রিত ডরমিটরি, ডিলাক্স ওয়েটিং হল এবং একটি ভিআইপি লাউঞ্জ ছাড়াও।
চেন্নাই সেন্ট্রাল রেলওয়ে স্টেশনে একটি অনুরূপ সুবিধার লাইন বরাবর, দক্ষিণ রেলওয়ে 2006 সালে তাম্বারামে মেট্রোপলিটন ট্রান্সপোর্ট কর্পোরেশন (MTC) বাসে ভ্রমণকারী 100,000 এরও বেশি যাত্রীদের পরিষেবা দেওয়ার জন্য একটি বাস বে তৈরি করেছিল। গড়ে, তাম্বারাম এমটিসি বাসের জন্য প্রতি বছর 30,000 যাত্রী বৃদ্ধির রেকর্ড করে৷ প্রতিদিন, 1,500টি MTC বাস তাম্বারাম থেকে মামাল্লাপুরম, তিরুপুরুর (ওএমআর-এ), কোভালাম এবং ভাদামাল্লি (ইসিআর-এ), শ্রীপেরামবুদুর এবং ওয়ালাজাবাদ, অন্যান্য জায়গাগুলির মধ্যে চালানো হয়।
5 জানুয়ারী 2012-এ, দক্ষিণ রেলওয়ে তাম্বারাম জংশনে দক্ষিণগামী ট্রেনগুলি স্থানান্তর করার জন্য প্রাথমিক কাজ শুরু করে যদিও চেন্নাই সেন্ট্রাল এবং চেন্নাই এগমোরের পরে তাম্বারামকে চেন্নাইয়ের তৃতীয় টার্মিনাল করার প্রস্তাবের বিরুদ্ধে প্রতিবাদ ছিল। শুরুতে, দক্ষিণ রেলওয়ে মূল প্রবেশপথে একটি এসকেলেটর এবং পূর্ব দিকে (মাদ্রাজ খ্রিস্টান কলেজের মুখোমুখি) অন্যটি নির্মাণের সিদ্ধান্ত নেয়। এছাড়াও প্ল্যাটফর্ম 1 এবং 2-এর জন্য সাধারণ এসকেলেটর ইনস্টল করার সিদ্ধান্ত নেওয়া হয়েছিল যেখানে শহরতলির ট্রেনের যাত্রীরা 6 এবং 7 নম্বর প্ল্যাটফর্মে দক্ষিণ-গামী এক্সপ্রেস ট্রেন থেকে ওঠার যাত্রীদের জন্য অন্য একটি ছাড়াও এগমোর জংশনে ইতিমধ্যেই উপলব্ধ একটি বৈশিষ্ট্য। স্টেশনটিতে তিনটি অতিরিক্ত প্ল্যাটফর্ম তৈরি করার জন্য পর্যাপ্ত জায়গা রয়েছে। 2014 সালে, পূর্ব তাম্বারামকে ফুট ওভারব্রিজ এবং প্ল্যাটফর্ম 1A-এর সাথে সংযোগকারী একটি এসকেলেটর স্টেশনে ইনস্টল করা হয়েছিল, এটি চেন্নাইয়ের আশেপাশে একটি শহরতলির স্টেশনে প্রথম। 2018 সালের জুনে, স্টেশনের পূর্ব দিকে নির্মিত নতুন কোচ টার্মিনালটি চালু হয়। 2021 সালের মার্চ মাসে, তাম্বারাম ইয়ার্ডে ট্রেনের দ্রুত চলাচলের সুবিধার্থে একটি ইলেকট্রনিক ইন্টারলকিং সিস্টেম চালু করা হয়েছিল। এটি কাইসন সিস্টেমের সাথে রুট রিলে ইন্টারলকিং মেকানিজম প্রতিস্থাপন করেছে।
2021 সালের মার্চ পর্যন্ত, একটি তাম্বারাম এবং চেঙ্গলপাট্টুর মধ্যে তৃতীয় লাইন স্থাপন করা হচ্ছিল, যার মধ্যে গুডুভানচেরি এবং চেঙ্গলপাট্টুর মধ্যে প্রসারিত করা হয়েছিল, গতি ট্রায়াল 3 মার্চ ২০২১-এ সম্পন্ন হয়েছিল। লাইনের অবশিষ্ট ১১-কিমি অংশের কাজ ২০২১ সালের মে মাসের শেষের দিকে শেষ হবে বলে আশা করা হচ্ছে।
নিরাপত্তা
2011 সালে, রেলওয়ে স্টেশনে নিরাপত্তা বাড়ানোর জন্য ব্যবস্থা নেওয়া হয়েছিল। ইন্টিগ্রেটেড সিকিউরিটি সিস্টেমের কাজ 17 আগস্ট 2011-এ শুরু হয়, যার মধ্যে আরও ক্লোজ-সার্কিট টেলিভিশন (সিসিটিভি) ক্যামেরা, ডোর-ফ্রেম মেটাল ডিটেক্টর, প্রায় 4 মিলিয়ন খরচের লাগেজ স্ক্রিনিং ডিভাইস এবং রেলওয়ে প্রোটেকশন ফোর্সের জন্য একটি পৃথক কন্ট্রোল রুম (RPF) সদর দফতরের সাথে আরও ভাল যোগাযোগ এবং সমন্বয়ের জন্য। যে স্টেশনটিতে ১৪টি সিসিটিভি ক্যামেরা রয়েছে, প্ল্যাটফর্ম 3 এবং 4, পার্কিং লট এবং কোচ শেড সহ গুরুত্বপূর্ণ স্থানে আরও 26টি সিসিটিভি ক্যামেরা পাবে। এরই মধ্যে তারগুলো বসানোর কাজ শুরু হয়েছে। তাম্বারামে বিদ্যমান অ্যানালগ ক্যামেরাগুলো ডিজিটাল ক্যামেরায় রূপান্তরিত হবে। উচ্চ-রেজোলিউশন সিসিটিভি ক্যামেরা,  পর্যন্ত জুম করতে সক্ষম এবং দূরবর্তী নিয়ন্ত্রিত হচ্ছে, ইন্টারনেট প্রোটোকল দিয়ে সক্ষম করা হয়েছে।
400-মিলিয়ন ইন্টিগ্রেটেড সিকিউরিটি সার্ভিল্যান্স সিস্টেম (ISSS) প্রকল্পটি যৌথভাবে দক্ষিণ রেলওয়ে এবং HCL ইনফোসিস্টেম দ্বারা বাস্তবায়িত হয়েছে।
দুর্ঘটনার হার
গুইন্ডি - চেঙ্গালপাট্টু শহরতলির অংশে, 17টি স্টেশনের সমন্বয়ে, ক্রোমপেট -তাম্বারাম স্ট্রেচটি প্রতি মাসে কমপক্ষে 15টি দুর্ঘটনার সাথে সবচেয়ে মারাত্মক।
ঘটনা
২২শে সেপ্টেম্বর ২০২১-এ, মাদ্রাজ খ্রিস্টান কলেজে অধ্যয়নরত ২০ বছর বয়সী এক মহিলাকে তাম্বারাম রেলওয়ে স্টেশনের কাছে কুপিয়ে হত্যা করা হয়েছিল। সন্দেহভাজন, একজন ২৫ বছর বয়সী ব্যক্তি যার শিকারের সাথে উত্তেজনাপূর্ণ সম্পর্ক ছিল, তাকে অবিলম্বে গ্রেপ্তার করা হয়েছিল।
ট্রেনের সময়
তাম্বারামে ভোর ৪টা থেকে ট্রেনের সুবিধা রয়েছে মধ্যরাত থেকে আমি প্রতি ১০ মিনিটের জন্য সমুদ্র সৈকত থেকে তাম্বার ট্রেন রয়েছে। চেঙ্গলপাট্টু থেকে সৈকত ট্রেন প্রতি ৩০ মিনিটের জন্য প্রবাহিত হয়। সকালে অফিসগামী লোকে ভরে যায় স্টেশন।
মৌড়ীগ্রাম রেলওয়ে স্টেশন
মৌড়ীগ্রাম রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি মৌড়ীগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০ কি.মি. দূরে স্টেশনটি অবস্থিত।
ইতিহাস
মৌড়ীগ্রাম রেলওয়ে স্টেশনটি পশ্চিমবঙ্গের আন্দুল রোড, মৌড়ীগ্রামতে অবস্থিত। স্টেশন কোড (এমআরজিএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি আন্দুল এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
সপ্তাহান্ত
কাজের দিন এবং সপ্তাহান্ত (Weekend) হল সপ্তাহের পূর্বনির্ধারিত নির্দিষ্ট কাজ-কর্ম করার দিন এবং ছুটি-আরাম করার দিন। প্রতিটি দেশের নিজের কাজের দিন এবং সপ্তাহান্ত পালন করার আইন-নিয়ম আছে।
দেশসমূহ আর সপ্তাহান্ত
প্রতিটি দেশের আইন-নিয়ম অনুযায়ী পালিত সপ্তাহান্তের তালিকাঃ
শনিবার এবং রবিবার
এই দেশসমূহে শনিবার এবং রবিবার হল সপ্তাহান্ত, আর কাজের দিন হল সোমবার থেকে শুক্রবার পর্যন্ত।
মুজিবুর রহমান দিলু
মুজিবুর রহমান দিলু (১৯৫২-১৯ জানুয়ারি ২০২১ ) বাংলাদেশী টেলিভিশন এবং মঞ্চাভিনেতা, পরিচালক, নাট্যকর্মী এবং নাট্যকার।  তার অভিনীত উল্ল্যেখযোগ্য  টেলিভিশন ধারাবাহিক নাটক সংশপ্তক ।
কর্মজীবন
মুজিবুর রহমান দিলু ১৯৭৬ সালে পরিচালনা এবং অভিনয় করেছেন "কিংসুক যে মূহুর্তে " নাটকে। এটি বাংলাদেশের প্রথম নাট্য উৎসবে নির্বাচিত হয়। এছাড়া তিনি "ঢাকা ড্রামা" নাট্যদলের মালিক।
তিনি ১৯৭১ সালে বাংলাদেশের স্বাধীনতা যুদ্ধে অংশ গ্রহণ করেছিলেন।
দিলু ছোটদের সংঠন টুনটুনি  এর সমন্বয়কারী ।
ব্যক্তিগত জীবন
দিলু বিয়ে করেছেন রাণী রহমানকে।
তথ্যগুপ্তি-বিষয়ক হ্যাশ ফাংশন
thumb|375px|right|একটি ক্রিপ্টোগ্রাফিক হ্যাশ ফাংশন (বিশেষত, SHA-1)কর্মক্ষেত্রে। উল্লেখ্য যে অত্যন্ত এমনকি উৎস ইনপুটে ক্ষুদ্র পরিবর্তন (এখানে শব্দটি "over") আউটপুটে বহুলাংশে ফলাফল পরিবর্তন হয়, তথাকথিত ধ্স প্রভাব (avalanche effect) দ্বারা। ক্রিপ্টোগ্রাফিক হ্যাশ ফাংশন একটি হ্যাশ ফাংশন; যেটি, একটি অ্যালগরিদম যে অবাধ তথ্য ব্লক নেয় এবং একটি নির্দিষ্ট মাপের বিট স্ট্রিং রূপে রুপান্তরিত হয়, (ক্রিপ্টোগ্রাফিক) হ্যাশ মান, যেমন যে কোনো (দুর্ঘটনাজনিত বা ইচ্ছাকৃতভাবে) ডাটা পরিবর্তন হলে হ্যাশ মান পরিবর্তন হয় (সাথে খুব উচ্চ সম্ভাবনা)।
আদর্শ ক্রিপ্টোগ্রাফিক হ্যাশ ফাংশন চারটি প্রধান বৈশিষ্ট্য আছে:
মাইক্রোসফট অফিস ২০১৯
মাইক্রোসফট অফিস ২০১৯ হচ্ছে মাইক্রোসফট অফিসের একটি উৎপাদনশীলতা স্যুইটের বর্তমান সংস্করণ যা অফিস ২০১৬ এর পরবর্তী সংস্করণ। এটি উইন্ডোজ ১০ এবং ম্যাক ওএস এর সাধারণ প্রাপ্যতার জন্য ২৪শে সেপ্টেম্বর ২০১৮ সালে মুক্তি হয়েছিল। পূর্বের অফিস ৩৬৫ এর কিছু বৈশিষ্ট্য যা গ্রাহকদের কাছে সীমাবদ্ধ ছিল তা এই রিলিজে পাওয়া যাচ্ছে।
নতুন বৈশিষ্ট
অফিস ২০১৯ এ পূর্বের অফিস ৩৬৫ এর মধ্যে প্রকাশিত বৈশিষ্ট্যগুলির রয়েছে, পাশাপাশি ইঙ্কিং বৈশিষ্ট্যগুলির উন্নতি, রূপান্তর এবং জুম বৈশিষ্ট্যসহ পাওয়ারপয়েন্টের নতুন অ্যানিমেশন বৈশিষ্ট্য, এবং তথ্য বিশ্লেষণের জন্য এক্সেল নতুন সূত্র এবং চার্ট।
ওয়াননোট স্যুট থেকে অনুপস্থিত। এটি উইন্ডোজ ১০ এর সাথে একত্রিত ওয়াননোটের ইউডব্লউ সংস্করণটির সাথে প্রতিস্থাপন করে। ওয়াননোট ২০১৬ টি অফিস ইনস্টলার দিয়ে ঐচ্ছিক বৈশিষ্ট্য হিসাবে ইনস্টল করা যাবে।
ম্যাক ব্যবহারকারীদের জন্য, ফোকাস মোড ওয়ার্ড নিয়ে আসা হবে, ২ডি মানচিত্র এক্সেল আনা হবে এবং নতুন রূপান্তর অবস্থান্তর, এসভিজি সাপোর্ট এবং ৪কে ভিডিও উৎপাদন অন্যান্য বৈশিষ্ট্যসহ পাওয়ারপয়েন্টে আসবে।
সিস্টেম প্রয়োজনীয়তা, ইনস্টলেশন এবং সমর্থন
অফিস ২০১৯ এর জন্য উইন্ডোজ ১০, উইন্ডোজ সার্ভার ২০১৬ বা ম্যাকওএস সিয়েরা প্রয়োজন।
সাধু (দ্ব্যর্থতা নিরসন)
সাধু বা সাধক বলতে পুণ্যবান সেসকল ব্যক্তিদের বোঝায় যারা কোন এক মহৎ উদ্দেশ্যে (সাধারণত ধর্ম) নিয়োজিত থাকেন কিংবা সাধনা করেন। সাধু শব্দটি দ্বারা সাধারণত নিম্নোক্ত বিষয় বোঝানো যেতে পারে-
শরীফা আলখাতিব
শরীফা আলখাতিব (Sharifa Alkhateeb; ১৯৪৬–২০০৪) ছিলেন একজন মুসলিম লেখিকা, গবেষক এবং মার্কিন যুক্তরাষ্ট্রে ইসলাম ও মুসলমানদের জন্য সাংস্কৃতিক যোগাযোগ এবং সম্প্রদায় নির্মাণের শিক্ষক। তিনি নারীবাদী কারণ, পারিবারিক সহিংসতা প্রতিরোধের পাশাপাশি আন্তঃধর্ম এবং শিক্ষামূলক সংগঠনের সাথে জড়িত ছিলেন। তিনি মার্কিন যুক্তরাষ্ট্রে মুসলিম মহিলাদের জন্য প্রথম দেশব্যাপী সংগঠন প্রতিষ্ঠা করেন এবং ইসলামিক সোসাইটি অফ নর্থ আমেরিকা থেকে কমিউনিটি সার্ভিস অ্যাওয়ার্ড প্রাপ্ত প্রথম নারী।
জীবনী
শরীফা আলখতীবের জন্ম ১৯৪৬ সালের ৬ জুন পেনসিলভেনিয়ার ফিলাডেলফিয়ায়। তার বাবা ছিলেন ইয়েমেনি এবং তার মা ছিলেন চেক প্রজাতন্ত্রের, তখন চেকোস্লোভাকিয়ার অংশ। উচ্চ বিদ্যালয় শেষ করার পর, আলখাতিব তার শিক্ষা চালিয়ে যান,পেন্সিল্‌ভেনিয়া বিশ্ববিদ্যালয় থেকে ইংরেজি সাহিত্যে বি.এ করেন। পেনসিলভেনিয়া বিশ্ববিদ্যালয়ে থাকাকালীন, তিনি ১৯৬০-এর দশকের নারীবাদী আন্দোলনে যোগ দিয়েছিলেন, কখনও মনে করেননি যে তাঁর ধর্মীয় বিশ্বাস এবং নারীবাদের মধ্যে দ্বন্দ্ব রয়েছে। স্নাতক ডিগ্রী শেষ করার পর, তিনি ভার্মন্টের নরউইচ বিশ্ববিদ্যালয় থেকে ধর্ম বিষয়ে স্নাতকোত্তর অর্জন করেন এবং ১৯৭৭ সালে মারমাডিউক পিকথাল কর্তৃক প্রকাশিত কুরআনের অনুবাদ সম্পাদনা করেন।
১৯৯২ সালে, তিনি নর্থ আমেরিকান কাউন্সিল ফর মুসলিম উইমেন (এনএসিএমডাব্লিউ) প্রতিষ্ঠা করেন এবং এর প্রথম প্রেসিডেন্ট হিসেবে দায়িত্ব পালন করেন। এনএসিএমডাব্লিউ আমেরিকান মুসলিম মহিলাদের প্রথম জাতীয় সংগঠন। তিনি মুসলিম নারীদের চাহিদা মোকাবেলাকারী সংস্থার জন্য একটি পরামর্শমূলক ডাটাবেস প্রতিষ্ঠার অনুসরণ করেন এবং তাদের জন্য প্রথম সংকট হটলাইন তৈরি করেন। ১৯৯৫ সালে, আলখাতিব চীনের বেইজিংয়ে জাতিসংঘ কর্তৃক আহ্বান করা চতুর্থ বিশ্ব নারী সম্মেলনে মুসলিম ককাসের সভাপতি হিসেবে দায়িত্ব পালন করেন। ১৯৯৮ সালে, তিনি মুসলিম সম্প্রদায়ের সহিংসতা বিশ্লেষণের জন্য বিচার বিভাগের সাথে একত্রে শান্তিপূর্ণ পরিবার প্রকল্প প্রতিষ্ঠা করেন। ফলস্বরূপ জরিপ, সম্প্রদায়ের মধ্যে পারিবারিক সহিংসতার বিষয়ে প্রথম দেশব্যাপী অনুসন্ধান ছিল।
৯/১১ এর হামলার পর, আলখাতিব "সংলাপ ও বোঝার সুবিধার্থে উপাসনালয়, গীর্জা ও মসজিদের আন্তঃবিশ্ব কনসোর্টিয়ামের" প্রচেষ্টা সমন্বিত করেন। তিনি কমিউনিটি রেসিলিয়েন্স প্রজেক্টের জন্য মধ্যপ্রাচ্য/মুসলিম দলের প্রধান হয়েছিলেন, হামলার পর উত্তর ভার্জিনিয়ায় সংকট কাউন্সেলিং সেন্টার হিসেবে যা ফেডারেল ইমার্জেন্সি ম্যানেজমেন্ট এজেন্সি (ফেমা) দ্বারা অর্থায়ন করা হয়েছিল। ২০০৪ সালের সেপ্টেম্বরে, তিনি সর্বপ্রথম মহিলা হিসেবে ইসলামিক সোসাইটি অফ নর্থ আমেরিকা থেকে কমিউনিটি সার্ভিস অ্যাওয়ার্ড পেয়েছিলেন। এক মাস পরে, ২১শে অক্টোবর ২০০৪ সালে ভার্জিনিয়ার অ্যাশবার্নে তার বাড়িতে অগ্ন্যাশয়ের ক্যান্সারের কারণে তিনি মারা যান।
গরররররররররর!!
গরররররররররর!! রয় লিকতেনস্তাইন কর্তৃক তেল এবং ম্যাগনা দ্বারা অঙ্কিত ১৯৬৫ সালের একটি ক্যানভাস চিত্রকর্ম। আকারের এই চিত্র অঙ্কনটি লিকতেনস্তাইন শলোমন আর. গগেনহেম জাদুঘরে উইল করেন। এটি একটি রাগান্বিত কুকুরের রাগ প্রকাশের মুখচ্ছবির অনোমেটোপোইক অভিব্যক্তি "গরররররররররর!!" শিল্পকর্মটি "আওয়ার ফাইটিং ফোর্সেস" থেকে প্রেরণা নিয়ে আঁকা হয়েছে। এছাড়াও এই চিত্রকর্মটি লিকতেনস্তাইনের আঁকা অন্যান্য সামরিক কুকুরের চিত্রকর্মের প্রেরণার উৎস হিসেবে অভিহিত হয়ে থাকে।
পটভূমি
thumb|left|[[Our Fighting Forces|আওয়ার ফাইটিং ফোর্সেস সংখ্যা ৬৬ (ফেব্রুয়ারি ১৯৬২)-এর আখ্যান উপাদানের উৎস গরররররররররর!!।|alt=a comic frame with military men and a dog]]
লিকতেনস্তাইন ফাউন্ডেশন মন্তব্য করেছে যে, চিত্রকর্মটির অনুপ্রেরণা নেয়া হয় আওয়ার ফাইটিং ফোর্সেস #৬৬ (ফেব্রুয়ারি ১৯৬২) নামক চিত্রকর্ম থেকে। যেটি ন্যাশনাল পিরিয়ডিক্যাল পাবলিকেশন্স (বর্তমানে ডিসি) কর্তৃক প্রকাশিত হয়েছিল। ঐ ছবির ডান পাশে নিচের কোনায় একটি কুকুরের মাথার একাংশ দৃশ্যমান এবং বক্তৃতা বেলুনে লেখা রয়েছে "গররররর!" চিত্র অঙ্কন ছাড়াও, লিকতেনস্টেইন একটি ছোট কাগজে পরীক্ষামূলক গ্রাফাইটের একটি অঙ্কন করেছিলেন।
চিত্র অঙ্কনটি ১৯৯২ সালে করা প্রতিশ্রুতির ভিত্তিতে, ১৯৯৭ সালে লিকতেনস্তাইনের মৃত্যুর পর গগেনহেম জাদুঘরে উইল করা হয়। ১৯৯৩ সালে জাদুঘর কর্তৃপক্ষ "রয় লিকতেনস্তাইন: অ্যা রিট্রোস্পেক্টিভ" প্রদর্শনীর জন্য প্রচারমূলক পোষ্টার হিসেবে গরররররররর!! চিত্র অঙ্কন ব্যবহার করেছিল, যেটি অক্টোবর ৭, ১৯৯৩ –জানুয়ারি ১৬, ১৯৯৪ পর্যন্ত প্রদর্শিত হয়েছিল। এছাড়াও চিত্রকর্মটি অন্যান্য উল্লেখযোগ্য স্থানে প্রদর্শনী করা হয় যার মধ্যে রয়েছে, নিউ ইয়র্কের গগেনহেম জাদুঘর। গগেনহেম জাদুঘরে চিত্রটি অক্টোবর ১৬, ১৯৯৮ –জানুয়ারি ২৪, ১৯৯৯ সাল পর্যন্ত "রঁদেভু: মাস্টারপিসেস ফ্রম দ্যা সেন্টার জর্জেস পমপিডো অ্যান্ড দ্য গগেনহেম মিউজিয়ামস" নামক প্রদর্শনীর অংশ হিসেবে প্রদর্শিত হয়। পাশাপাশি "আর্ট ইন আমেরিকা: থ্রি হানড্র্রেড ইয়ার্স অব ইনোভেশন" নামক একটি ভ্রাম্যমাণ প্রদর্শনীতেও এটি দেখানো হয়। প্রদর্শনীর সময় যা ২০০৭ এবং ২০০৮ সালের মধ্যে চীনের বিভিন্ন জাদুঘরে প্রদর্শীত হয়েছিল।
বিবরণ
alt=a male black and white portrait|thumb|150px|১৯৬৭ সালে লিকতেনস্তাইন যদিও গরররররররররর!! লিকতেনস্তাইনে একটি আদর্শ উৎস তবুও গগেনহেমের ঊর্ধ্বতন তত্ত্বাবধায়ক সুসান ডেভিডসন মতে এটি একটি "নিম্ন শ্রেণীর কমিক স্ট্রিপ"। কিন্তু এটি  লিকতেনস্তাইনেের মোহিনীশক্তির প্রতিনিধিত্ব করে কারণ এতে ব্যবহৃত হয়েছে "আণবিক ভাষার বেন-ডে ডটস পদ্ধতি, কালো রূপরেখার ব্যবহার এবং কম বাজেটের বাণিজ্যিক চিত্রকর্মে যে প্রাথমিক তিনটি মৌলিক রং ব্যবহার করা হয় তার ব্যবহারও এই চিত্রকর্মে আছে।"
গগেনহেমের জেনিফার ব্লেসিংয়ের মতে, "গরররররররররর!! চিত্র অঙ্কনটি কৌতুকপূর্ণ এবং এতে ললিতকলার রসবোধের উপাদান রয়েছে, যা একই সাথে কুকুরের ধ্বন্যাত্মক শিরোনাম এবং মারমুখো অভিব্যক্তি মাধ্যমে স্পষ্টভাবে প্রতীয়মান হয়।''
সম্পর্কিত চিত্রকর্ম
১৯৬২ সালে, লিকতেনস্তাইন আরররররফফ! নামে তেল ও গ্রাফাইট পেন্সিল দিয়ে কুকুরের চিত্রসম্বলিত একটি ক্যানভাস চিত্র অঙ্কন করেন যেটি আওয়ার ফাইটিং ফোর্সেস থেকে উদ্ভূত গরররররররররর!! ধারাবাহিকের পরবর্তী চিত্রকর্ম। এই চিত্রকর্মে "পোচ" নামের একটি কুকুরকে চিত্রিত করা হয় যেখানে তার মাথার উপরে লেখা রয়েছে "স্নিফ--স্নিফ--স্নিফ--স্নিফ--আরররররফফ!" এই চিত্রকর্মটির অনুপ্রেরণা আওয়ার ফাইটিং ফোর্সেস #৬৯ সংখ্যা (১৯৬২ জুলাই) থেকে এসেছে। আরররররফফ! চিত্রকর্মটি ১৯৯৬ সালে ক্রিস্টিতে একজন অপ্রকাশিত ক্রেতা $৪২০,৫০০ ডলারে কিনে নেন।
বাগরামী জেলা
বাগরামী জেলা আফগানিস্তানের কাবুল প্রদেশের কেন্দ্রীয় অংশে অবস্থিত একটি জেলা। এটি রাজধানী কাবুল শহর পূর্বদিকে থেকে প্রায় ৩০ মিনিটের ভ্রমনের পথ। জেলাটির সদর দপ্তর হচ্ছে বাগরামী শহর।
জনসংখ্যার উপাত্ত
আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৬৮,২৮৭ জন এর মত। এআইএমএস এবং ইউএনএইচসিআর-এর হিসাব মতে, সংখ্যাগরিষ্ঠতা অনুযায়ী পশতু সম্প্রদায়ের লোকজন এগিয়ে রয়েছে, এরপর তাজিকরা।
ভৌগোলিক অবস্থান
ভৌগোলিক অবস্থান অনুযায়ী জেলাটির পশ্চিমে কাবুল, উত্তরে দেহ্ সাব, পূর্বদিকে সারবি, দক্ষিণে খাকি জব্বার, মুসাইয়ি ও চার আসিয়াব জেলা সীমানা ঘিরে রেখেছে। বাগরামী জেলা কৃষিক্ষেত্রে উন্নত এলাকা যার অধিকাংশ এলাকাই সবুজ এলাকা দ্বারা বেষ্টিত। বিভিন্ন সম্প্রদায় একে অপরের নিকটবর্তী হওয়ার কারণে অনেক বাসিন্দা কাবুলে কাজ করে থাকেন।
ভল্লালদেব
ভল্লালদেব হলো একটি কল্পিত চরিত্র এবং বাহুবলী চরিত্রসমূহের প্রাথমিক প্রতিদ্বন্দ্বী ব্যক্তি। এই চরিত্রটি কে. ভি. বিজয়েন্দ্র প্রসাদ দ্বারা নির্মিত। এই চরিত্রটি রানা দজ্ঞুবাতি দ্বারা অভিনীত হয় বাহুবলী: দ্য বিগিনিং এবং বাহুবলী: দ্য কনক্লুশন চলচ্চিত্রে, যা এস. এস. রাজামৌলি দ্বারা পরিচালিত।
প্রাথমিক জীবন
ভল্লালদেব হচ্ছেন বিজ্জ্বালা দেবা এবং রাজমাতা শিবগামির পুত্র। তিনি শিবগামি দ্বারা তার চাচাতো ভাই অমেন্দ্র বহুবলীর সাথে বড় হয়ে উঠেন। তিনি একজন মহৎ যোদ্ধা এবং তার চাচাতো ভাইয়ের সমান দক্ষ। কিন্তু,তার চাচাতো ভাইয়ের মতো তিনি প্রজাদের প্রতি সহানুভুতিশীল নয় এবং নির্মিম ব্যক্তিত্বের লোক। তিনি প্রায়ই তার পিতা বিজ্জ্বালা দেবার দ্বারা খারাপ পদক্ষেপ নিতে বিপথে চালিত হন। তিনি মাহেশমাতিকে ২৫ বছর ধরে শাসন করেন।
অমেন্দ্রের সাথে দ্বন্দ্ব
ভল্লালদেবের তার চাচাতো ভাই অমেন্দ্রের সাথে প্রতিদ্বন্দ্বীমূলক সম্পর্ক ছিল।
রাজা
তার রাজত্ব ২৫ বছর পর্যন্ত চলমান থাকে।
অভ্যর্থনা
ভল্লাল দেবা ছিলেন একজন মহান যোদ্ধা এবং তার ক্ষমতা পাওয়ার ছিল দৃঢ় মনোবল। তিনি সবসময় মহেশমাতির সিংহাসন পাওয়ার যেকেউকে হত্যা করতে প্রস্তুত ছিলেন এবং দয়া, টানের অভাব ছিল যা অমেন্দ্র বাহুবলী অনেক ছিল। যদিও ভল্লাল দেবা চরিত্রটির একজন ভালো রাজা হওয়ার সম্ভাবনা ছিল, যার পরিণাম, তার ক্ষমতার ইচ্ছা তাকে অসৎ বানিয়ে দেয় এবং তার লক্ষ্য সাধন করার উদ্দেশ্যে তিনি কিছু ভয়ঙ্কর কাজ করা শুরু করে দেন যার কারণে তিনি ঘটনাক্রমে মানসিক-সুস্থতা হারিয়ে ফেলেন এবং একটি ঘৃণ্যদায়ক চরিত্রে পরিবর্তিত হন। রাজা হওয়া সত্ত্বেও, তার মনে হতো তার কাছে কিছুই নেই। বাহুবলী ছিলেন একজন ভালো মানুষ এবং তিনি একবারেই মারা যান, যেখানে ভল্লাল দেবার শুরুতেই কোন উদারতার গুণ ছিল না। তার কর্ম ঈর্ষা, হিংসা, ইচ্ছা এবং একাকীত্বের মতো মানব আবেগ দ্বারা পরিচালিত। দি ইন্ডিয়ান এক্সপ্রেস বাহুবলী এবং দেবসেনার থেকেও চলচ্চিত্রগুলিতে সবচেয়ে বেশি কৌতুহলপূর্ণ হিসেবে বিবেচনা করে এবং তাকে ডাকে, "একমাত্র চরিত্র যা চলচ্চিত্র দ্বারা এত বড় পরিবর্তন অর্জন করে"। আইবি টাইমসের রাখাদেব ঘোষাল তাকে একজন ধর্ষকামী ব্যক্তি হিসেবে ধারণা দেন। বলিউড লাইফ তাকে বাহুবলী ২: দ্য কনক্লুশনে একজন বুদ্ধিমান ব্যক্তি হিসেবে মনে করে। তার পুত্র বাদ্রুদু পোষ্যপুত্র হিসেবে নেন বললেন এস. এস. রাজামৌলি। যেখানে রানা দজ্ঞুবাতি ঠাট্টা করে বললেন যে, তিনি হচ্ছেন একজন লাঞ্ছিত শিশু।
আর্চডিউক ফ্রাঞ্জ ফার্দিনান্দ
অস্ট্রিয়ার আর্চডিউক ফ্রাঞ্জ ফার্দিনান্দ কার্ল লুডভিগ জোসেফ মারিয়া (১৮ ডিসেম্বর ১৮৬৩ - ২৮ জুন ১৯১৪) অস্ট্রিয়া-হাঙ্গেরির সিংহাসনের উত্তরাধিকারী ছিলেন।  প্রথম বিশ্বযুদ্ধ সংগঠিত হওয়ার পিছনে অনেকগুলো কারণ ছিল। তার মধ্যে অন্যতম প্রধান কারণ ছিল সারাজেভোতে তার গুপ্তহত্যা
ফ্রাঞ্জ ফার্দিনান্দ ছিলেন অস্ট্রিয়ার আর্চডিউক কার্ল লুডভিগের বড় ছেলে, অস্ট্রিয়ার সম্রাট ফ্রাঞ্জ জোসেফ প্রথমের ছোট ভাই। ১৮৮৯ সালে ক্রাউন প্রিন্স রুডলফের মৃত্যু এবং ১৮৯৬ সালে কার্ল লুডভিগের মৃত্যুর পর ফ্রাঞ্জ ফার্দিনান্দ অস্ট্রো-হাঙ্গেরিয়ান সিংহাসনের উত্তরাধিকারী হন। ফ্রাঞ্জ ফার্দিনান্দ সামরিক বাহিনীর উপর উল্লেখযোগ্য প্রভাব রাখেন এবং ১৯১৩ সালে তিনি অস্ট্রো-হাঙ্গেরিয়ান সশস্ত্র বাহিনীর মহাপরিদর্শক নিযুক্ত হন।